**852/2011. (XI. 17.) számú határozat:**

**- Központi vagyonkezelő szervezet létrehozásáról -**

*(12 igen, 4 nem, 0 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy megalapítja az Erzsébetvárosi Vagyon- és Ingatlankezelő Központ korlátolt felelősségű társaságot. Az előterjesztéshez mellékelt alapító okirat aláírására felhatalmazza a Polgármestert, és egyben megad minden további felhatalmazást, amely a társaság megalapításához és cégbírósági bejegyeztetéséhez szükséges.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Az Erzsébetvárosi Vagyon- és Ingatlankezelő Központ - a Képviselő-testület alapítói szándéka szerint - tartósan kizárólagos önkormányzati tulajdonban tartandó gazdasági társaság, amely a piacon közvetlenül nem jelenik meg, bevételei az önkormányzattal kötött feladatellátási szerződésből származnak, illetve a tagvállalatai nyereségéből. A 2012. évi költségvetési rendelet megalkotásával egyidejűleg az Önkormányzat a vagyonkezelési feladatai ellátására kizárólagossággal (a közbeszerzésekről szóló 2003. évi CXXIX. törvény (továbbiakban: Kbt.) 4.§ 13. pontja és a 29.§ (2) bekezdés h) az Erzsébetvárosi Vagyon- és Ingatlankezelő Központ Kft.-vel köt feladatellátási szerződést.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az alapító okirat szerinti mértékben és módon az ötmillió forint törzstőkét és a cégbírósági bejegyzéshez szükséges 15.000,-Ft eljárási illetéket az Erzsébetvárosi Vagyon- és Ingatlankezelő Központ Kft. rendelkezésére bocsátja.

**Felelős:** Vattamány Zsolt polgármester

**Határidő:** azonnal

**4.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felkéri az alapító okirat szerint létrejött központi vagyonkezelő szervezet ügyvezetőjét, az alapító okirat Cégbírósághoz való benyújtására.

**Felelős:** Vattamány Zsolt polgármester

**Határidő:** azonnal

**5.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy Vattamány Zsolt polgármester úr által benyújtott a módosító indítványhoz mellékletként becsatolt és elfogadott részvény-átruházási szerződés szerinti tartalommal részvényátruházás útján eladja a kizárólagos önkormányzati tulajdonban tartandó Erzsébetvárosi Vagyon- és Ingatlankezelő Központnak a tulajdonát képező az ERVA Zrt.-t. Egyben alapítói határozatot hoz arról, hogy az Erzsébetvárosi Vagyon- és Ingatlankezelő Központ bejegyzését követően haladéktalanul névértéken megvásárolja ERVA Zrt.-t.

**Felelős:** Vattamány Zsolt polgármester

**Határidő:** cég bejegyzését követően haladéktalanul

**6.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Vagyon- és Ingatlankezelő Központ az ERVA Zrt. részvényeinek névértéken, azaz húsz millió forinton történő megvásárlására felhasználhat célhoz kötötten 20 millió forintot, amely összeget az önkormányzat, mint tulajdonos, tagi hitel formájában a Erzsébetvárosi Vagyon- és Ingatlankezelő Központ Kft. bejegyzését követően haladéktalanul a Társaság rendelkezésre bocsájt. A tagi hitelre vonatkozó szerződés aláírására felkéri a Társaság ügyvezetőjét és az önkormányzat képviseletében a Polgármestert. A felek jogosultak a fenti jogügylet pénzügyi bonyolítását beszámítás útján is rendezni.

**Felelős:** Vattamány Zsolt polgármester

**Határidő:** cég bejegyzését követően haladéktalanul

**7.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felkéri a polgármestert és az Erzsébetvárosi Vagyon- és Ingatlankezelő Központ Kft. ügyvezetőjét az előterjesztéshez mellékelt ERVA Zrt. részvény átruházási szerződésének a Holding társaság bejegyzését követő aláírására, valamint a tulajdonosváltozás cégbíróság felé való bejelentésére

**Felelős:** Vattamány Zsolt polgármester

**Határidő:** cég bejegyzését követően haladéktalanul

**8.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az Erzsébetvárosi Vagyon- és Ingatlankezelő Központ Kft. felett a tulajdonosi jogokat az alapítás és a társaság megszüntetése kivételével Pénzügyi és Kerületfejlesztési Bizottság gyakorolja. Az Erzsébetvárosi Vagyon- és Ingatlankezelő Központ Kft. ügyvezetőjét a Képviselő-testület bízza meg és vonja vissza a megbízatását, ezen túlmenően egyéb munkáltatói jogok gyakorlását a Képviselő-testület a Polgármesterre ruházza át. Jelen határozatban szereplő hatásköri szabályokat az önkormányzat vagyonrendeletén át kell vezetni.

**Felelős:** Vattamány Zsolt polgármester

**Határidő:** folyamatos

**9.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy az 1/5. és 8. pontokban körülírtak teljesülését követően az ERVA Zrt. felett az alapítói és tulajdonosi jogok gyakorlása - különös tekintettel az ERVA Zrt. vezető tisztségviselői feletti munkáltatói jogok gyakorlására - a részvények átadását és tulajdonos változás részvénykönyvbe történő bejegyzését követően az Erzsébetvárosi Vagyon- és Ingatlankezelő Központ Kft.-t illetik.

A Képviselő-testület, mint az ERVA Zrt. alapítói, tulajdonosi jogainak gyakorlója, illetve alapítói, tulajdonosi jogkörében eljárva úgy határoz, hogy

- az ERVA Zrt. vonatkozásában a tulajdonosi jogokat az Erzsébetvárosi Vagyon- és Ingatlankezelő Központ Kft. tulajdonjogának a részvénykönyvbe történő bejegyzéséig a fenti határozatokban és az előterjesztésben foglaltaknak megfelelően átruházott hatáskörében eljárva a polgármester gyakorolja, melynek keretében a polgármester jogosult

• meghatalmazást adni az Erzsébetvárosi Vagyon- és Ingatlankezelő Központ Kft-nek, hogy képviselje és eljárjon az ERVA Zrt. alapítói, tulajdonosi jogainak gyakorlása során,

• tekintettel arra, hogy az ERVA Zrt. részvényeinek előállítása mai napig nem történt meg, haladéktalanul intézkedni az ERVA Zrt. 20 db, egyenként 1.000.000,- Ft névértékű, 1 sorozatszámú, névre szóló részvényeinek nyomdai úton történő előállításáról.

Felelős: Vattamány Zsolt polgármester

Határidő: cég bejegyzését követően haladéktalanul

**10.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy felkéri a Polgármestert, hogy az 1-8. –ig terjedő határozatok forrásáról szükség szerint a 2011. évi költségvetési rendelet módosításával gondoskodjék.

**Felelős:** Vattamány Zsolt polgármester

**Határidő:** folyamatos

***A határozat végrehajtásáért felelős:*** *dr. Vető Marietta a Polgármesteri Kabinet vezetője*

*A határozat végrehajtásában érintett: Fitosné Z. Zsuzsanna a Pénzügyi Iroda vezetője*