**844/2011. (XI. 17.) számú határozat:**

**- A "Kultúra Utcája Projekt"-tel kapcsolatos döntésekről -**

*(14 igen, 0 nem, 1 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete **jóváhagyja,** hogy az **Erzsébetváros Fejlesztési és Beruházási Korlátolt Felelősségű Társaság**gal, mint megbízott Városfejlesztő Társasággal kötött megbízási szerződés 4. számú módosítása után a Megbízási Szerződés „A/1” Mellékletének 1.2 pontjában szereplő tevékenységek összes bruttó összege **69.469.750,- Ft** (ebből **68.236.417,- Ft** összeg a "Kultúra utcája" Budapest Főváros VII. kerület Erzsébetváros funkcióbővítő rehabilitációja című, **KMOP-5.2.2/B-2f-2009-0007** jelű pályázat keretén belül elszámolható költség). A Képviselő-testület felkéri a Polgármestert, hogy a különbözetként mutatkozó **1.233.333,- Ft** összeg fedezetére biztosítson forrást az Önkormányzat 2011. évi költségvetésében.

**Felelős** : **Vattamány Zsolt polgármester**

**Határidő**: **azonnal**

***A határozat végrehajtásáért felelős:*** *Galambos András az Erzsébetváros Kft. ügyvezető igazgatója*

*A határozat végrehajtásában érintett: Fitosné Z. Zsuzsanna a Pénzügyi Iroda vezetője*

**845/2011. (XI. 17.) számú határozat:**

**- A "Kultúra Utcája Projekt"-tel kapcsolatos döntésekről -**

*(15 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete **úgy dönt,** hogy a MONETA Könyvvizsgálói és Adótanácsadó Korlátolt Felelősségű Társasággal (székhely: 1188 Budapest, Bercsényi Miklós u 29/a.., cégjegyzékszám: 01-09-561335, céget nyilvántartó bíróság: Fővárosi Bíróság mint Cégbíróság) 2010. május 10. napján kötött könyvvizsgálói szerződést módosítja a Projekt befejezése határidejének 2012. április 30. napjára történt módosítására figyelemmel.

Képviselő-testület **felkéri** a Polgármestert a külön íven megszövegezett módosító megállapodás aláírására.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Galambos András az Erzsébetváros Kft. ügyvezető igazgatója*

**846/2011. (XI. 17.) számú határozat:**

**- A "Kultúra Utcája Projekt"-tel kapcsolatos döntésekről -**

*(14 igen, 0 nem, 1 tartózkodás)*

**1.**

Budapest Főváros VII. kerület Erzsébetváros Önkormányzatának Képviselő-testülete **megállapítja**, hogy a Retró Plaza Kulturális Korlátolt Felelősségű Társaság /székhelye: 1036 Budapest, Dereglye u. 5/b.; cégjegyzékszáma: Cg. 01-09-920282; adószáma: 14796793-2-41/ a Budapest Főváros VII. kerület Erzsébetváros Önkormányzata és a Retró Plaza Kft. között 2009. október 29. napján kötött elő bérleti szerződésben vállalt kötelezettségeinek megfelelő határidőben nem tett eleget, a folyamatos tárgyalások ellenére a szerződéseket nem írta alá.

**Felelős:** Vattamány Zsolt polgármester

**Határidő:** azonnal

**2.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a határozat 1. pontjában foglaltakra tekintettel Budapest Főváros VII. kerület Erzsébetváros Önkormányzata – elsősorban közös megegyezéssel – le kívánja zárni a Retró Plaza Kft-vel való jogviszonyát.

**Felelős:** Vattamány Zsolt polgármester

**Határidő:** azonnal

**3.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy abban az esetben, ha a bérleti előszerződés és a kulturális megállapodás a Retró Plaza Kft. egyező szándékának hiányában közös megegyezéssel nem zárható le, Erzsébetváros Önkormányzata a Retró Plaza Kft. szerződésszegésének okán a bérleti előszerződéstől és a kulturális megállapodástól **eláll**.

**Felelős:** Vattamány Zsolt polgármester

**Határidő:** azonnal

**4.**

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy visszavonja a Budapest, VII. kerület Kazinczy u. 21. szám alatti ingatlan – *„Kultúra utcája”* Budapest, VII. kerület Erzsébetváros funkcióbővítő rehabilitációja projekt keretén belül megvalósítandó – belső felújításával és üzemeltetésével kapcsolatos szerződések tárgyában hozott 626/2011.(VI.29.) számú határozatának 2. és 3. pontját és a 719/2011.(IX.23.) számú határozatát.

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *Galambos András az Erzsébetváros Kft. ügyvezető igazgatója*

**847/2011. (XI. 17.) számú határozat:**

**- A "Kultúra Utcája Projekt"-tel kapcsolatos döntésekről -**

*(15 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete **úgy dönt, hogy** a ”*Budapesti integrált városfejlesztési program – Budapesti kerületi központok fejlesztése”* megnevezésű pályázat *„Kultúra utcája”*, Budapest, VII. kerület Erzsébetváros funkcióbővítő rehabilitációja című projekt keretében a természetben a Bp. Főv. VII ker. Kazinczy u. 21. szám alatt található ingatlannak a pályázat tartalmával összhangban történő felújítását, átalakítását, majd azt követően az üzemeltetését Erzsébetváros Önkormányzata **végzi el**.

A Képviselő-testület **felkéri** a Polgármestert, hogy Erzsébetváros Önkormányzata 2011. évi költségvetésének soron következő módosításakor gondoskodjék a szükséges pénzügyi fedezetnek a költségvetésben történő biztosításáról.

**Felelős:** Vattamány Zsolt polgármester

**Határidő:** a költségvetési rendelet következő módosítása

***A határozat végrehajtásáért felelős:*** *Galambos András az Erzsébetváros Kft. ügyvezető igazgatója*

*A határozat végrehajtásában érintett: Fitosné Z. Zsuzsanna a Pénzügyi Iroda vezetője*

**848/2011. (XI. 17.) számú határozat:**

**- A "Kultúra Utcája Projekt"-tel kapcsolatos döntésekről -**

*(15 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzata Képviselő-testülete úgy dönt, hogy Budapest Főváros VII. kerület Erzsébetváros Önkormányzata térítésmentesen átadja a Budapest VII. kerület, Kazinczy utca Dohány utca – Wesselényi utca közötti szakaszán kiépített, bruttó 7.459.800 Ft. értékű közvilágítási berendezések tulajdonjogát üzemeltetés céljából a Fővárosi Önkormányzat számára.

**A létesítmény adatai:**

**Létesítmény helye, címe:** Budapest, VII. Kazinczy u. (Wesselényi u. – Dohány u. közötti szakasz)

**Létesítmény megnevezése:** közvilágítás átépítése

**Átadás tárgya:**

|  |  |
| --- | --- |
| Létesítés (m, db) | Bontás (m, db) |
| NYCWY 4x10 mm2 földkábel 307 fm | ORIGO 70W Na útközepes lpt. tartósodronnyal, bekötővezetékkel 7 db |
| KORINTHOSZ36WLED4m-es lpo. 14 db |  |

**Próbaüzembe helyezés:** 2011. augusztus 30-án megtörtént.

**Az építmény értéke:** bruttó 7.459.800 Ft

**Felelős: Vattamány Zsolt polgármester**

**Határidő: azonnal**

***A határozat végrehajtásáért felelős:*** *Galambos András az Erzsébetváros Kft. ügyvezető igazgatója*