**Háttéranyag a Bischitz Johanna Integrált Humán Szolgáltató Központ nappali klubjai működési engedélyeinek módosításához**

A Bischitz Johanna Integrált Humán Szolgáltató Központ a nappali ellátás keretében öt telephelyen működtet idősek nappali klubját, valamint egy telephelyen pszichiátriai betegek nappali klubját.

A nappali ellátás tekintetében a 2011-ben kialakított működési módok és férőhelyszámok nem tükrözik az ellátási formák iránti valódi igényeket. Egyes esetekben nem vették figyelembe a klubhelyiségek fizikális befogadóképességét (Peterdy utcai klub), míg máskor erős felültervezés történt. A klubok egy része folyamatosan küzd azzal a problémával, hogy az igényelt normatívához szükséges látogatottsági számot sem képesek elérni. Tekintettel arra, hogy a hétvégén is nyitva tartó klubokban hétvégén a klubprogramok száma alacsony, így a hétvégi nyitva tartás sem indokolt (Peterdy utcai klub és Dózsa György úti klub). A két hétvégén is nyitva tartó klubban étkeztetés is zajlik, ez azonban továbbra is megoldható, tekintettel arra, hogy az azonos telephelyeken működő bentlakásos otthonokban egyébként is rendelkezésre áll az étkeztetést előkészítő technikai személyzet. Mivel a klubtagok száma elválhat a működési engedélyben feltüntetett férőhelyszámoktól (annak a napi látogatószámmal kell harmonizálnia), így szükségtelen a működési engedélyekben meghatározott férőhelyszámot magasan tartani, a magas férőhelyszámnak ugyanis gazdasági következményei is vannak.

A 2012. év tapasztalatai, a klubok látogatottsága (és az ehhez kötődő normatív finanszírozás) alapján a férőhelyek számának csökkentése indokolt. A csökkentés a szakmai munka magas színvonalát nem érinti, gazdaságilag azonban pozitív hatásai vannak.

A működési engedély telephelyekre vonatkozó pontos férőhelyszám-módosítási javaslatot az alábbi táblázat részletezi:

|  |  |  |  |
| --- | --- | --- | --- |
| Klub neve | Telephely | A hatályos működési engedély szerinti létszámkeret | A javasolt módosítás utáni létszámkeret |
| Akácos Udvar – Művészeti klub | Akácfa utca 61. | 120 fő | 90 fő |
| Nyitott E-klub | Dohány utca 20. | 70 fő | 60 fő |
| Nyitott Műterem | Dózsa György út 46. | 120 fő | 90 fő |
| Szivarfa Filmklub | Peterdy utca 16. | 140 fő | 90 fő |
| Király Klub | Király utca | 120 fő | 90 fő |
| Harmónia klub – pszichiátriai betegek nappali klubja | Dózsa György út 46. | 30 fő | 25 fő |

A határozati javaslat klub esetében (Nyitott Műterem – Dózsa György út 46. és Szivarfa Filmklub – Peterdy utca 16.) nyitja meg az utat az öt napos nyitva tartás irányába, a fenti indokok alapján.