**594/2007. (X. 26.) számú határozat:**

**- Tulajdonosi hozzájárulásról a Kamilla Kht. részére telephely létesítéséhez, az Önkormányzat tulajdonát képező, Bp. Főv. VII. ker. Murányi u. 13. szám alatti ingatlanon -**

**1.** Budapest Főváros VII. Kerület Erzsébetváros Önkormányzatának Képviselő-testülete **hozzájárul** ahhoz, hogy a Kamilla Munkahelyteremtő Közhasznú Társaság /1076 Budapest, Százház u. 10-18.; adószám: 18161155-2-42; képviseli: Sztipich István Ügyvezető Igazgató/ a Budapest Főváros VII. kerület Erzsébetváros Önkormányzata tulajdonát képező, 33017 helyrajzi számú, természetben a Bp. Főv. VII. ker. Murányi u. 13. szám alatt található, 509 m2 alapterületű ingatlant telephelyként használja.

*Felelős: Hunvald György polgármester*

*Határidő: azonnal*

**2.** Az Önkormányzat tulajdonosi hozzájárulást adja ahhoz, hogy a Kamilla Kht. a Budapest Főváros VII. kerület Murányi utca 13. szám alatt található ingatlanon hulladék-előkezelési tevékenységet folytasson.

*Felelős: Hunvald György polgármester*

*Határidő: azonnal*

**3.** Az Önkormányzat határozatlan időre szóló bérleti szerződést köt a Kamilla Kht.-val a Budapest, Főváros VII. kerület Murányi utca 13. szám alatt található ingatlanra vonatkozóan.

A bérleti díj mértéke 20.000 Ft/hónap.

*Felelős: Hunvald György polgármester*

*Határidő: azonnal*

**4.** A Képviselő-testület **felhatalmazza** a Polgármestert a bérleti szerződés aláírására.

*Felelős: Hunvald György polgármester*

*Határidő: azonnal*