Budapest Főváros VII. Kerület Erzsébetvárosi

Polgármesteri Hivatal

**ALAPÍTÓ-OKIRATA**

**módosításokkal egységes szerkezetben**

Budapest Főváros VII. Kerület Erzsébetváros Önkormányzatának Képviselő-testülete (a továbbiakban: Alapító) Magyarország helyi önkormányzatairól szóló 2011. évi CLXXXIX. törvény (a továbbiakban: Mötv.) 84. § (1) bekezdése, az államháztartásról szóló 2011. évi CXCV. törvény 7. § (1) bekezdése és 8. § (4) bekezdése, valamint az államháztartásról szóló törvény végrehajtására kiadott 368/2011. (XII. 31.) Korm. rendelet 5. §-a alapján az alábbi alapító okiratot adja ki:

**1. A költségvetési szerv neve:** Budapest Főváros VII. Kerület Erzsébetvárosi Polgármesteri Hivatal (a továbbiakban: Polgármesteri Hivatal).

**2. A Polgármesteri Hivatal székhelye:** 1073 Budapest, Erzsébet krt. 6.

**2.1. A Polgármesteri Hivatal telephelye:** 1076 Budapest, Garay u. 5.

**3. Illetékességi területe:** Budapest Főváros VII. Kerület (Erzsébetváros) közigazgatási területe.

**4. Az alapítói jogokkal felruházott irányító szerv neve, székhelye**: Budapest Főváros VII. Kerület Erzsébetváros Önkormányzatának Képviselő-testülete (székhelye: 1073 Budapest, Erzsébet krt. 6.).

**5. A Polgármesteri Hivatal típus szerinti besorolása:**

Gazdálkodási besorolása: önállóan működő és gazdálkodó szerv.

A Polgármesteri Hivatal önálló jogi személy.

**6. A Polgármesteri Hivatal közfeladata, alaptevékenysége, szakfeladatrendje:**

**6.1.** **A Polgármesteri Hivatal közfeladata, alaptevékenysége:**

Az Mötv. 84. § (1) bekezdése alapján: Az önkormányzat működésével, valamint a polgármester vagy a jegyző feladat- és hatáskörébe tartozó ügyek döntésre való előkészítésével és végrehajtásával kapcsolatos feladatok ellátása. A hivatal közreműködik az önkormányzatok egymás közötti, valamint az állami szervekkel történő együttműködésének összehangolásában.

**6.2.** **A Polgármesteri Hivatal közfeladatának, alaptevékenységének államháztartás szakfeladatrendje szerinti megjelölése:**

Szakágazat: 841105 Helyi önkormányzatok, valamint többcélú kistérségi társulások igazgatási tevékenysége

A Polgármesteri Hivatal által ellátott szakfeladatok:

841114 Országgyűlési képviselőválasztásokhoz kapcsolódó tevékenységek,

841115 Önkormányzati képviselőválasztásokhoz kapcsolódó tevékenységek,

841116 Országos és helyi nemzetiségi önkormányzati választásokhoz kapcsolódó tevékenységek,

841117 Európai parlamenti képviselőválasztáshoz kapcsolódó tevékenységek,

841118 Országos és helyi népszavazáshoz kapcsolódó tevékenységek,

841110 Önkormányzati jogalkotás,

841126 Önkormányzatok és társulások általános végrehajtó igazgatási tevékenysége,

841133 Adó, illeték kiszabása, beszedése, adóellenőrzés,

841169 M.n.s egyéb kiegészítő szolgáltatások,

882113 Lakásfenntartási támogatás normatív alapon,

882201 Adósságkezelési szolgáltatás,

882117 Rendszeres gyermekvédelmi pénzbeli ellátások,

882118 Kiegészítő gyermekvédelmi támogatás,

882119 Óvodáztatási támogatás,

882111 Rendszeres szociális segély,

712109 Egyéb, hatósági eljárás érdekében végzett műszaki vizsgálat, elemzés.

**7**. **Vezetőjének kinevezési, megbízási, rendje:** a Polgármesteri Hivatal vezetője a jegyző, akit a polgármester – pályázat alapján – a közszolgálati tisztviselőkről szóló 2011. évi CXCIX törvény vezetői megbízásra vonatkozó rendelkezéseinek megfelelően határozatlan időre nevez ki.

**8.** **Foglalkoztatottjaira vonatkozó foglalkoztatási jogviszony(ok) megjelölése:** a foglalkoztatottak jogviszonya alapesetben közszolgálati jogviszony, melyekre a közszolgálati tisztviselőkről szóló 2011. évi CXCIX. törvény az irányadó. Egyes foglalkoztatottjainak jogviszonya munkaviszony, melyekre nézve a Munka Törvénykönyvéről szóló 2012. évi I. törvény az irányadó. Egyéb foglalkoztatásra irányuló jogviszonyra, megbízásos jogviszonyra nézve a Polgári Törvénykönyvről szóló 1959. évi IV. törvény az irányadó.

**9. A Polgármesteri Hivatal elhelyezését, - feladatellátását - szolgáló vagyon:**

Ingatlanok:

Budapest, VII. kerület 34563 hrsz. alatt felvett,

Budapest, VII. kerület, Erzsébet krt.6.,

Budapest, VII. kerület 32965 hrsz alatt felvett,

Budapest VII. kerületi Garay utca 5.,

Immateriális vagyon, tárgyi eszközök: a költségvetési szerv vagyonleltárában felsorolt, és a szervezet működését szolgáló ingó vagyontárgyak.

**10.** A feladatellátást szolgáló vagyon az alapító tulajdonában van, az ingatlanokat az alapító bocsátja rendelkezésre. A vagyontárgyak a Polgármesteri Hivatal használatában vannak. Az ingó vagyon feletti rendelkezési jog a Polgármesteri Hivatalt az önkormányzat vagyonrendeletében foglaltak szerint illeti meg.

**11.** A Polgármesteri Hivatal vállalkozási tevékenységet nem végez.

**12.** A jelen alapító-okirat elfogadása nem érinti a Polgármesteri Hivatalként az 1990. évi LXV. törvény hatályba lépésétől kezdődően a Polgármesteri Hivatal működését, eljárását, döntéseit. A Polgármesteri Hivatal jogszabály rendelkezése alapján jött létre, megszűnéséről az alapító nem dönthet.

**13.** A jelen alapító-okiratot az alapító Képviselő-testület a 121/2003. (III.28.) számú határozatával fogadta el, és a 130/2005. (III.18.) számú határozatával, a 284/2006. (VI.12.) számú határozatával, a 77/2007. (II.23.) számú határozatával, a 396/2007. (VI.15.) számú határozatával, a 229/2009. (V.22.) számú határozatával, a 459/2009. (IX.21.) számú határozatával, a 654/2009. (XII.14.) számú határozatával, a 281/2010. (VI.11.) számú határozatával, a 394/2011. (IV.15.) számú határozatával, a 602/2011. (VI.29.) számú határozatával, a 813/2011. (XI.17.) számú határozatával, a 122/2012.(III.22.) számú határozatával, a 343/2012. (VI.28.) számú határozatával, valamint a…/2012. (XII…) számú határozatával módosította és egységes szerkezetbe foglalta.

Budapest, 2012. hó . nap

|  |  |
| --- | --- |
| **dr. Gotthard Gábor**  **jegyző** | **Vattamány Zsolt**  **polgármester** |