**Hatástanulmány, az Erzsébetváros építészeti-műszaki tervtanács létrehozásáról, működési feltételeiről, és eljárási szabályairól**

szóló önkormányzati rendelethez

A **Jogalkotásról** **szóló 2010. évi CXXX. törvény 17.§ szerint a Képviselő-testületet tájékoztatni kell az előzetes hatásvizsgálat eredményéről.** A hatásvizsgálaton belül vizsgálandó a tervezett jogszabály valamennyi jelentősnek ítélt hatása, különösen társadalmi, gazdasági, költségvetési hatásai, a környezeti egészségügyi következményeit, az adminisztratív terheket befolyásoló hatásai a jogszabály megalkotásának szükségessége és a jogalkotás megalkotásának elmaradásának várható következményei, a jogszabály alkalmazásához szükséges személyi, szervezeti tárgyi és pénzügyi feltétele.

**Társadalmi, gazdasági, költségvetési hatásai**

**Pozitív hatások:**

* Egyszemélyi döntés helyett, a konkrét tervet, több szempont és nézőpont szerint vizsgálja ezzel is biztosítva az épített környezet minél értékesebb kialakítását. Valójában az esztétikai megjelenés az illeszkedés megítélése, az általános szakmai normákon felül, számtalan szubjektív elemet tartalmaz. A tervtanácsi döntés gyakorlatilag alkalmas arra, hogy a szakmai kiváló művelőiből összeálló bizottság egyes tagjainak szubjektív véleménye, egymással megütközve objektív véleménnyé kovácsolódjon össze.
* A negatív kritikát általában a tervező, beruházó jóban viseli, mintha egyetlen kollega véleményét kellene elfogadnia.

**Negatív hatások:**

nincs

**Környezeti egészségügyi következmények**

**Pozitív hatások:**

* Az épített környezet rendezett esztétikus alakulása. Különösen a hosszabb távon megmaradó, markáns városképi elemek szakszerű, szakmai konccenzuson alapuló megvalósulását eredményezi.

**Negatív hatások:**

nincs

**Adminisztratív terheket befolyásoló hatásai,  
valamint a jogszabály megalkotásához szükséges személyi, szervezeti tárgyi és pénzügyi feltétele**

* Az állampolgárok részére kedvezőtlen adminisztratív hatások nem jelennek meg.
* Adminisztratív hatások a hivatali szervezet részére:
  + Növekszik az Ügyviteli Irodán belül az iktatandó iratok darabszáma, és a postázás mennyisége. Hiszen a véleményezés egyszerű menete helyett, a tervtanács működésével kapcsolatos terhek iktatások postázások is megjelennek.
  + Törvény erejénél fogva a 15 napos határidők, a Főépítész Irodán – a betegségek, szabadságok stb.-re is figyelemmel – 0,5 fő többletlétszámot igényelnek a feladat végrehajtására. A jelenlegi tervtanácsi rendelet a hosszabb határidőkre tekintettel ritkább ülésezést tett lehetővé. A tervtanácsi (Polgármesteri) vélemény kötelező volta, és az a tény, hogy a hatósági határozat elleni fellebbezés során a II. fokú hatóság a területi tervtanács véleménye alapján dönt lényegesen megfontoltabb, hosszabb vitát kiváltó üléseket jelent.

**A jogszabály megalkotásának szükségessége,  
a jogalkotás elmaradásának várható következményei**

* A jogszabály megalkotásának lehetőségét a 2013. január 1-jén hatályba lépő 2012. évi CLVII törvény (ÉTV) teszi lehetővé. **az Önkormányzat felelősségévé válik a településkép alakulása. A jogalkotás elmaradása esetén nagyobb a valószínűsége a szubjektív döntéseknek.** .Laikus szemlélő könnyebben fogalmazhat meg kritikát, mintha a magvalósult objektumokra szaktekintélyekből álló zsűri adja az áldását.