**14/2012. (I.26.) számú határozat:**

**- Az Erzsébetváros Önkormányzata és az ERVA Zrt. közötti megbízási szerződés módosításával és a közfoglalkoztatással kapcsolatos egyes döntésekről -**

*(14 igen, 0 nem, 2 tartózkodás)*

**1.**

Budapest Főváros VII. Kerület Erzsébetváros ÖnkormányzatánakKépviselő-testülete úgy dönt, hogy felhatalmazza az Erzsébetvárosi Önkormányzati Zárkörűen Működő Részvénytársaságot – a továbbiakban: ERVA Zrt. - /1071Damjanich u. 12.; cégjegyzékszáma: Cg. 01-10-043258; adószáma: 12194528-2-42/, hogy közfoglalkoztatási feladat ellátás érdekében támogatásra pályázzon, illetve kérelmet nyújtson be.

**Felelős:** Vattamány Zsolt polgármester

**Határidő:** azonnal

**2.**

A Képviselő-testület úgy dönt, hogy az ERVA Zrt. részére a közfoglalkoztatással kapcsolatos támogatásokhoz szükséges közfoglalkoztatói önrészt br. 10.000.000 Ft., azaz bruttó tízmillió forint összegben biztosítja Erzsébetváros Önkormányzata 2012. évi költségvetésében.

**Felelős:** Vattamány Zsolt polgármester

**Határidő:** 2012. évi költségvetés jóváhagyása

**3.**

A Képviselő-testület felkéri a Polgármestert, hogy gondoskodjék a jelen határozat 2. pontjában meghatározott az Erzsébetváros Önkormányzata 2012. évi költségvetésébe történő betervezéséről.

**Felelős:** Vattamány Zsolt polgármester

**Határidő:** 2012. évi költségvetés jóváhagyása

***A határozat végrehajtásáért felelős:*** *dr. Máté Katalin a Városgazdálkodási Iroda vezetője*

*Fitosné Z. Zsuzsanna a Pénzügyi Iroda vezetője*

*Bencze György az Erzsébetvárosi Vagyon- és Ingatlankezelő Központ Kft. ügyvezetője*