**202/2010. (V. 7.) számú határozat:**

**- Jelzálog csere az MFB Rt-től fölvett hitel biztosításáról –**

*(14 igen, 3 nem, 2 tartózkodás)*

Budapest Főváros VII. kerület Erzsébetváros Önkormányzatának Képviselő-testülete **úgy dönt**, hogy módosítja 42/2010.(III.5.) számú határozatát az alábbiak szerint:

1.) Budapest Főváros VII. kerület Erzsébetváros Önkormányzatának Képviselő-testülete a Budapest VII. kerület Damjanich utca 12. szám alatti, 33516/0/A/1 és 2. hrsz ingatlanokra, továbbá a Budapest VII. kerület Wesselényi utca 17. szám alatti, 34482 hrsz. ingatlan tulajdoni lapjára a Magyar Fejlesztési Bank Rt javára 600.000.000.-Ft és járulékai, illetve 350.652.000.-Ft és járulékai erejéig bejegyzett jelzálogjog törlését kezdeményezi a banknál, egyben biztosítékként a bank részére felajánlja a Budapest VII. kerület Erzsébet krt. 25-27. szám, 33906/0/A/1. és 2. hrsz alatti, forgalomképes és tehermentes ingatlanokat.

Abban az esetben, ha a biztosítékként felajánlott ingatlanok csak a Budapest VII. kerület Wesselényi utca 17. szám alatti ingatlant terhelő jelzálogjog törlésére elegendőek, úgy a Képviselő-testület a Budapest VII. kerület Wesselényi utca 17. szám alatti, 34482 hrsz. ingatlan tulajdoni lapjára a Magyar Fejlesztési Bank Rt javára 600.000.000.-Ft és járulékai erejéig bejegyzett jelzálogjog törlését kezdeményezi a banknál, egyben biztosítékként a bank részére felajánlja a Budapest VII. kerület Erzsébet krt. 25-27. szám, 33906/0/A/1. és 2. hrsz alatti, forgalomképes és tehermentes ingatlanokat.

**Felhatalmazza** a Polgármestert, hogy a Magyar Fejlesztési Bank Rt-nél a fedezet cseréjét kezdeményezze, illetve annak a hitelintézet részéről történő elfogadása esetén a szükséges okiratokat (jelzálogjog alapítására vonatkozó szerződés, vagy annak módosítása) aláírja.

*Felelős: Hunvald György polgármester helyett Gergely József alpolgármester*

*Határidő: azonnal*

2.) Budapest Főváros VII. kerület Erzsébetváros Önkormányzatának Képviselő-testülete a Budapest VII. kerület Osvát utca 5. szám alatti (33655 hrsz) ingatlan tulajdoni lapjára az OTP Bank NyRt javára 6.000.000.000.-Ft erejéig bejegyzett keretbiztosítéki jelzálogjog törlését kezdeményezi a banknál, egyben biztosítékként a bank részére felajánlja a Budapest VII. kerület Damjanich utca 4. szám alatti (33520 hrsz) forgalomképes, tehermentes ingatlant*.*

**Felhatalmazza** a Polgármestert, hogy az OTP Bank NyRt-nél a fedezet cseréjét kezdeményezze és annak a bank részéről történő elfogadása esetén a szükséges okiratokat (jelzálogjog alapítására vonatkozó szerződés, vagy annak módosítása) aláírja.

*Felelős: Hunvald György polgármester helyett Gergely József alpolgármester*

*Határidő: azonnal*

***A határozat végrehajtásáért felelős: dr. Villányi Tibor a Vagyongazdálkodási Iroda vezetője***

*Érintett irodavezető: Fitosné Z. Zsuzsanna a Pénzügyi Iroda vezetője*