***K I V O N A T  
Budapest Főváros VII. kerület Erzsébetváros Önkormányzata Képviselő-testületének  
2012. június 28-án 10 órakor megtartott rendkívüli nyilvános ülésének jegyzőkönyvéből***

**470/2012. (VI.28.) számú határozat:**

**- Budapest Főváros VII. kerület Erzsébetváros Önkormányzatának 2012. évi lakásgazdálkodási irányelvei és helyiséggazdálkodási döntések -**

*(13 igen, 0 nem, 3 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a 130/2012.(III.22.) számú Kt. határozat 9) pontjában kategóriánként meghatározott bérleti díjak, a jelen döntéstől kezdődően, jelen határozat visszavonásáig 20%-al csökkentett értékben alkalmazandóak.

Az említett határozat 10) pontjában meghatározott csökkentő/növelő tényezőket, a jelen határozat visszavonásáig a csökkentett érték alapul vételével kell számítani.

A csökkentett bérleti díj szerinti számítást a jelenleg folyamatban lévő, még el nem bírált ügyekben is alkalmazni kell.

**Felelős:** Vattamány Zsolt polgármester

**Határidő:** folyamatos

***A határozat végrehajtásáért felelős:*** *dr. Csomor Sándor az ERVA Zrt. vezérigazgatója*

*dr. Máté Katalin a Városgazdálkodási Iroda vezetője*