***Tájékoztató a KÖZMEGHALLGATÁS-ról***

A Magyarország helyi önkormányzatairól szóló 2011. évi CLXXXIX. törvény 54. §-a kimondja, hogy „a képviselő-testület évente legalább egyszer előre meghirdetett közmeghallgatást tart, amelyen a helyi lakosság és a helyben érdekelt szervezetek képviselői a helyi közügyeket érintő kérdéseket és javaslatot tehetnek.”

A törvény a közmeghallgatás intézményesítésével biztosítja azt a lehetőséget a választópolgároknak és a helyben érdekelt szervezeteknek, hogy közérdekű kérdést és javaslatot intézhessenek a Képviselő-testülethez.

Az állampolgárok, illetve a helyben érdekelt szervezetek a téma rövid megjelölésével **2013. január 22-én 12 óráig** tehetnek fel kérdést a [jegyzoi@erzsebetvaros.hu](mailto:jegyzoi@erzsebetvaros.hu) e-mail címen, vagy félfogadási időben személyesen a Polgármesteri Hivatal Ügyfélszolgálati Irodáin (Budapest VII. kerület Erzsébet körút 6. és Garay utca 5.), illetve az Ügyfélszolgálati Iroda „Közmeghallgatás” megnevezésű postaládáiba lehetőség van bedobni a közérdekű kérdéseket, észrevételeket.

Budapest, 2012. december 10.

**Vattamány Zsolt**

**polgármester**



***M E G H Í V Ó***

Budapest Főváros VII. kerületi Önkormányzatának Képviselő-testülete **2013. január 29-én 17** órai kezdettel

***KÖZMEGHALLGATÁST***

tart, amelyre ezúton meghívja a kerület lakosságát és a helyben érdekelt szervezetek képviselőit, hogy közérdekű kérdéseiket és javaslataikat megtehessék.

**Helyszín**: Erzsébetvárosi Közösségi Ház

Budapest VII. kerület Wesselényi utca 17.

Budapest, 2012. december 10.

**Vattamány Zsolt**

**polgármester**