**Hatástanulmány a hirdető-berendezések és hirdetmények elhelyezéséről önkormányzati rendelethez.**

A **Jogalkotásról** **szóló 2010. évi CXXX. törvény 17.§ szerint a Képviselő-testületet tájékoztatni kell az előzetes hatásvizsgálat eredményéről.** A hatásvizsgálaton belül vizsgálandó a tervezett jogszabály valamennyi jelentősnek ítélt hatása, különösen társadalmi, gazdasági, költségvetési hatásai, a környezeti egészségügyi következményeit az adminisztratív terheket befolyásoló hatásai a jogszabály megalkotásának szükségessége és a jogalkotás megalkotásának elmaradásának várható következményei, a jogszabály alkalmazásához szükséges személyi, szervezeti tárgyi és pénzügyi feltétele.

**Társadalmi, gazdasági, költségvetési hatásai**

**Pozitív hatások**

* növekszik az állampolgári fegyelem, kiemelten a gazdasági szervezetek fegyelme
* kedvezően alakul a városkép, ezzel javul az általános lakossági közérzet
* az esztétikai színvonal emelkedésével a gazdaság szereplői részére a kötöttségek ellenére vonzóbbá válik kerületünk.
* megteremtődik a jogszabályi háttere, a világörökségi területünk, főútvonalaink, és a jelentős átmenő forgalmú utjaink magas színvonalú megőrzésének, fejlesztésének.
* A városkép, az elegánsabb megjelenés, növeli a közép rétegek vonatkozásában a városrészünk megtartó erejét,
* hosszú távon növeli az ingatlanok, beleértve a lakóingatlanok forgalmi értékét.

**Negatív hatások**

* A gazdálkodó szervezetek részére kötöttséget jelent, kevésbé „vállalkozás” barát, legalább is az igénytelenebb vállalkozások vonatkozásában.
* szükségszerűen az olcsó tömegtermékek helyébe lépő egyedi reklámok létesítése vélelmezhetően többe is fog kerülni.

**Környezeti egészségügyi következmények**

**Pozitív hatások:**

* Az épített környezet rendezett esztétikus alakulása.
* indirekt következményként jelenhet meg, a magasabb szintű igényekre vonatkozó vendéglátás, kereskedelem, szolgáltatás, ami egyben javítja a közterületeket igénybevevők színvonalát.

**Negatív hatások**

nincs

**Adminisztratív terheket befolyásoló hatásai,  
valamint a jogszabály megalkotásához szükséges személyi, szervezeti tárgyi és pénzügyi feltétele**

* A vállalkozások részére szükségszerűen kedvezőtlen adminisztratív hatások jelennek meg, nem elégséges az igénytelen berendezést megrendelni és felszerelni, hanem jelentős utánajárással fel kell kutatni a megfelelő reklám szakembert, tervezőt, és gyártót.
* Adminisztratív hatások a hivatali szervezet részére:
  + A jogosítvány címzettje a polgármester, a szabályozás betartatása esetén valószínűsíthetően egyszeri bejelentés helyett egyetlen reklám létesítése is többedik neki futásra valósulhat meg, ezért növekszik a Polgármesteri Kabinet illetve Titkárság munkaterhelése.
  + Növekszik az Ügyviteli Irodán belül az iktatandó iratok darabszáma és a postázás mennyisége.
  + Tekintettel arra, hogy jogszabály erejénél fogva a településképi bejelentési kötelezettség megtagadása esetén a fellebbezési fórum – analóg a szociális ügyekhez – a Képviselő-testület, így jelentősen növekedhet az érintett Bizottságok, valamint a Képviselő-testület feladatai is, így jelentős adminisztratív terhet róhat a Jegyzői Irodára.
  + Törvény erejénél fogva 8 napos határidők, vonatkoznak a reklámberendezések bejelentésére, így a Főépítész Irodán – a betegségek, szabadságok stb-re is figyelemmel –szükségszerűen többletlétszámot igény jelenik meg.
  + Sajnálatos módon az állampolgári fegyelem (különösen a vállalkozók körében) rendkívül laza, ezért az igazán nagy tömegű feladat –ha a jogszabályi háttér rendeződik– a bejelentés nélkül, vagy a megtagadott bejelentés ellenére elhelyezett reklámokkal kapcsolatos városképi kötelezéshez szükséges, rendszeres feltáró tevékenység, a bontás, vagy átalakítás elrendelése körében fog jelentkezni.

**A jogszabály megalkotásának szükségessége,  
a jogalkotás elmaradásának várható következményei**

A jogszabály megalkotásának lehetőségét a 2013. január 1-jén hatályba lépő 2012. évi CLVII törvény (ÉTV) teszi lehetővé. A módosított ÉTV hatálybalépésével egy időben hatályba lépő 312/2012. (XI: 8.) Korm. rendelet az építési hatósági bejelentési kötelezettséget megszünteti. Az önkormányzati tulajdont is tartalmazó, illetve műemlék, és jelenleg még az MJT területek, fővárosi területi, valamint egyedi védettségűek vonatkozásában a hatósági feladatot a járási hivatalra

Az előzőkből következően az építési hatóság helyett **az Önkormányzat felelősségévé válik a településkép alakulása. A jogalkotás elmaradása esetén messzemenő negatív urbanisztikai hatások érhetik a kerületet.** Úgy, mint:

* a településkép rendezetlensége, romlása, romlása
* az előző eredményeként a lakosság szociális összetételének kedvezőtlen változása
* igénytelen üzletek szolgáltatások, szórakozó helyek felszaporodása
* a kerületi közép vagy annál magasabb társadalmi rétegek rosszallása, elvándorlása.