**562/2012. (X.15.) számú határozat:**

**- A "Kultúra Utcája Projekt"-tel kapcsolatosan a Bp. Főv. VII. ker. Kazinczy u. 21. szám alatt található ingatlanra vonatkozó 847/2011.(XI.17.) számú képviselő-testületi határozat módosítása -**

*(15 igen, 0 nem, 0 tartózkodás)*

Budapest Főváros VII. kerület Erzsébetváros Önkormányzatának Képviselő-testülete úgy dönt, hogy a "Kultúra Utcája Projekt"-tel kapcsolatosan a Bp. Főv. VII. ker. Kazinczy u. 21. szám alatt található ingatlanra vonatkozó 847/2011.(XI.17.) számú határozatát az alábbiak szerint módosítja:

***1.***

*Budapest Főváros VII. kerület Erzsébetváros Önkormányzatának Képviselő-testülete* ***úgy dönt, hogy*** *a ”Budapesti integrált városfejlesztési program – Budapesti kerületi központok fejlesztése” megnevezésű pályázat „Kultúra utcája”, Budapest, VII. kerület Erzsébetváros funkcióbővítő rehabilitációja című projekt keretében a természetben a Bp. Főv. VII ker. Kazinczy u. 21. szám alatt található ingatlannak* *a pályázathoz kapcsolódó kulturális funkció megvalósításához szükséges felújítását, átalakítását* *Erzsébetváros Önkormányzata* ***végzi el****.*

*Az épület teljes üzemeltetését az ERVA Zrt. által lebonyolított versenyeztetési eljáráson kiválasztásra kerülő szervezet bevonásával valósítja meg az Önkormányzat.*

***2.***

*A Képviselő-testület felhatalmazza a Pénzügyi és Kerületfejlesztési Bizottságot a jelen határozat 1. pontja szerinti versenyeztetés feltételeinek a jóváhagyására.*

***3.***

*A Képviselő-testület* ***felkéri*** *a Polgármestert, hogy Erzsébetváros Önkormányzata 2012. évi költségvetésének soron következő módosításakor gondoskodjék a szükséges pénzügyi fedezetnek a költségvetésben történő biztosításáról.*

**Felelős:** Vattamány Zsolt polgármester

**Határidő:** azonnal

***A határozat végrehajtásáért felelős:*** *dr. Kocsis Zsolt László az Erzsébetváros Kft. ügyvezető igazgatója*

***A határozat végrehajtásában érintett:*** *Fitosné Z. Zsuzsanna a Pénzügyi Iroda vezetője*